open-index/open-wikipedia-markdown huggingface dataset:
Ralph Štitonoša

**Ralph Štitonoša** (; ; staroengleski:*Radulf staire*) ili **Ralph Englez** (; cca. 1011 - 1068) bio je anglo-francuski plemić i velikodostojnik, poznat kao prvi earl Istočne Anglije nakon normanskog osvajanja, odnosno prvi earl od Norfolka.

Bio je sin bretonskog plemića; neki izvori navode da se rodio u Norfolku. Pretpostavlja se da mu je majka bila Engleskinja (Anglosaksonka), s obzirom da je imao brata s karakteristično engleskim imenom Godwin. Špekulira se kako mu je otac u Englesku došao kao dio svite Emme od Normandije prilikom njenog vjenčanja za engleskog kralja Ethelreda II 1002.

Ralph se u službenim dokumentima prvi pojavljuje 1050. za vrijeme vladavine engleskog kralja Edwarda Ispovjednika. Tamo je navođen s titulom *Staire* koja se obično prevodi kao štitonoša ili stjegonoša, a odgovarala je constableu ili *comes stabuliju* na evropskom Kontinenu. Ona je bila rezevirana za dvorjane, ali je Ralph također dobio značajno zemljište u Norfolku, Suffolku i Lincolnshireu.

Nakon normanske invazije 1066. je, vjerojatno zbog porijekla, stekao naklonost Williama Osvajača. On ga je imenovao earlom Istočne Anglije na kom je mjestu ostao do smrti 1068. ili 1069.

Bio je oženjen za izvjesnu Eadgifu Lijepu, za koju *[[Anglosaksonska kronika]]* tvrdi da je bila Bretonka. S njom je imao dva sina - Ralpha Gaudera i Hardouina. Ralph Gauder je naslijedio njegov položaj, ali ga je izgubio nakon ustanka earlova 1075.

## Literatura
* 
* 
*
Richard II od Normandije

**Richard II** (978/83 -1026), također poznat i kao **Richard Dobri** () bio je vojvoda Normandije od 996. do smrti.

Bio je najstariji sin i nasljednik vojvode Richarda I Neustrašivog i Gunnore. Oca je naslijedio 996. ali je prvih pet godina zbog maloljetnosti bio pod regentstvom svog strica, grofa Ralph od Ivryja, tokom koga je ugušen seljački ustanak.

Richard je bio duboko religiozan, i u tome je pronašao sličnost sa francuskim kraljem Robertom II, kome je pomogao u ratu sa burgundskim vojvodstvom. Nastojeći osigurati zapadne granice, bretonskom vojvodi Geoffreyu I je utanačio vjenčanje sa svojom sestrom Hawise, a savez je dodatno učvrstio oženivši se za Geoffreyinu sestru Judith.

Richardova politika dobrosusjedskih odnosa je imala značajne posljedice nakon što je 1000-01. bio prisiljen odbiti napad Engleza (Anglosaksonaca) pod kraljem Ethelredom II na poluotok Cotentin. Nastojeći spriječiti dalje napade, utanačio je brak svoje sestre Emme sa Ethelredom. Taj je brak nekoliko decenija kasnije njegovom unuku Guillaumeu (William) poslužilo kao glavni argument za prisizanje engleskog prijestolja, odnosno znameniti osvajački pohod. Na kratke staze je taj brak bio koristan Englezima, s obzirom da je nakon danske invazije Engleske pod Sweynom Rašljobradim Emma sa dva sina - Edwardom i Alfredom našla utočište u Normandiji, gdje joj se pridružio Ethelred. Nakon što je Ethelred umro, dansko-engleski kralj Knut Veliki je Emmu prisilio da se uda za njega, a što je Richard priznao smatrajući korisnim tako stečenu tazbinu s jednim kraljem. Richard je tokom svoje vladavine imao dobre odnose sa skandinavskim Vikinzima, koje je koristio kao najamnike, a jedan sporazum je već bio sklopio sa Sweynom tokom njegovog puta u Englesku. 

Richard II je svom glavnom službeniku i ispovjedniku Duda od Saint-Quentina povjerio pisanje historisjkog spisa *Historia Normannorum* u kome su njegovi preci opisani kao besprijekorni kršćanski vladari koji su izgradili Normandiju usprkos izdaji svojih sizerena i susjednih feudalaca. 

Ženio se dva puta. Sa prvom suprugom Judith (982-1017), kćeri Conana I Bretanje, je imao sljedeću djecu:

* Richard (cca. 1002/4), vojvoda Normandije
* Alice od Normandije (cca. 1003/5), udana za Renauda I od Burgundije
* Robert (cca. 1005/7), vojvoda Normandije
* Guillaume (cca. 1007/9), redovnik u Fécampu, u. 1025

* Eleanor (cca. 1011/3), udana za Balduina IV od Flandrije
* Matilda (cca. 1013/5), redovnica u Fecampu, u. 1033

Nakon smrti Judith se oženio za Poppu od Envermeua, sa kome je imao sljedeću djec:
* Mauger (cca. 1019), nadbiskup Rouena
* William (cca. 1020/5), grof Arquesa

Richard II je umro 28. augusta 1026.

## Izvori
Eleanor od Normandije

**Eleanor od Normandije** (1011/13 – iza 1071) bila je normanska plemkinja. Rodila se kao kćer normandijskog vojvode Richarda II i njegove supruge Judith od Bretanje. Imala je tri sestre i dva brata, uključujući budućeg vojvodu Roberta I. Majka joj je umra 1017, dok je Eleanor bila još dijete. Otac joj se potom oženio za Poppu od Envermua, sa kome je imoa dva sina.

Godine 1031. se oženila za grofa Balduina IV od Flandrije, kome je to bio drugi brakj i koji je od nje bio stariji 30 godina. Iz prvog braka, sa Ogivom od Luksemburga, je imao sina Balduina. Nakon braka je dobila titulu grofica Flandrije, a potom s Balduinom imala jednu kćer. Ta kći, koja se zvala Judith (1033 – 5. mart 1094), se udala prvo za Tostiga Godwinsona, earla od Northumbrije, a potom za bavarskog vojvodu Welfa I.

Muž joj je umro 1035. godine, dvije godine nakon rođenja jedinog djeteta. Eleanor je ostala u Flandriji, i umrla iza 1071. Nije izvjesno da je Eleanor bilo njeno pravo ime. Eleanor od Akvitanije, koja je živjela vijek kasnije (i udala se za Henryja II Engleskog, pra-pra-unuka Eleanorinog brata Roberta), je prva osoba u historiji čije je ime zabilježeno kao Eleanor.

## Izvori
Robert I od Burgundije

**Robert I od Burgundije**, poznat i kao **Robert Stari** (, 1011 &ndash; 21. mart 1076) bio je vojvoda Burgundije od 1032. do smrti.

Bio je sin francuskog kralja Roberta II i brat kralja Henrija I. Nakon što je 1025. umro njegov najstariji brat i prezumptivni nasljednik Hugo Magnus, on i Henri su digli ustanak protiv oca, natjeravši ga da pronađe utočište u Parizu. Godine 1031. je na podstrek majke Constance od Arlesa digao ustanak protiv svog brata Henrija. On je završen tek kada mu je Henri pristao predati Burgundiju.

Za vrijeme svoje duge vladavine se iskazao kao bezobzirni nasilnik. Godine 1033. se oženio za Helie od Semura, sa kojom je imao petoro djece:
# Hugues (1034&ndash;1059), poginuo u borbi
# Henry (1035&ndash;cca..1074); umro neposredno prije oca; njegov sin Hugues (1057–1093) je zbog toga postao nasljednik; njegova djeca su, uz Huguesa, još bili Odo I (1058–1103); Robert, biskup Langresa (1059–1111); Helie, redovnica (r. 1061); Beatrice (r. 1063), udana za grofa Guya I od Vignoryja; Reginald, opat samostana St Pierre (1065–1092); Enrique od Portugala (1066–1112), grof Portugala 1093 i otac prvog portugalskog kralja Afonsa Henriquesa
# Robert (1040&ndash;1113), otrovan; oženio Violante od Sicilije, kćer Rogera I od Sicilije
# Simon (1045&ndash;1087)
# Constance (1046&ndash;1093), udana za Alfonsa VI od Leona i Kastilje

1055. je protjerao svoju suprugu, a potom naručio atentat i njenog brata Jocerana te vlastitim rukama ubio njenog oca Dalmacea.

Potom se oženio za Ermengarde, kćer Fulka III od Anjoua, sa kojom je imao kćer Hildegard (cca.1056&ndash;1104), buduću suprugu vojvode Guillaumea VIII od Akvitanije.

## Preci



## Literatura
* Gwatking, H. M., Whitney, J. P., et al. *Cambridge Medieval History: Volume III—Germany and the Western Empire*. Cambridge University Press: London, 1930.
Ermengol II od Urgella

**Ermengol** (ili **Armengol**) **II** (1009 – 1038), zvani **Hodočasnik**, bio je grof Urgella od 1011. do smrti. Bio je sin prethodnog grofa Ermengola I. Otac mu je umro dok je bio dijete, pa je bio pod regentstvom svog strica, barcelonskog grofa Ramona Borrella, sve do 1018. Ermengol je vladao sljedećih dvadeset godina, i umro 1038. u Jeruzalemu za vrijeme hodočašća u Svetu Zemlju. 

Ermengol je zajedno sa stricem nastavio politiku osvajanja maurskih (muslimanskih) područja na jugu, te je u tome imao uspjeha, zauzevši Montmagastre, Alòs, Malagastre, Rubió, i Artesu. Oko 1015. je biskup Urgella Armengol uspješno naselio ranije ratovima opustošenbu oblast Guissona. Godine 1034. je njegov vazal Arnau Mir de Tost zauzeo zamak Àger. Muslimanski taifa kraljevi Lleide i Zaragoze su nakon toga predali zemlju njemu i crkvi u Urgellu.

24. novembra 1031. se oženio za Constançu, također poznatu kao Velasquita. Ona je živjela do najranije 1059. i bila regent Ermengolovom sinu i nasljedniku Ermengolu III. Dio historičara vjeruje da je u pitanju istoimena kćerka grofa Bernarda I of Besalúa i grofice Adelaide, koja se spominje u očevoj oporuci iz oktobra 1021.

## Izvori
Voprosji istorii

***Voprosy Istorii*** je ruski naučni časopis za istorijske studije. Časopis se izdaje na mjesečnoj bazi od 1926. godine prvo pod nazivom *Istorik-Marksist* (do 1941.), u periodu od 1931-1936. pod nazivom *Borba Klassov*, a od 1941. izlazi pod današnjim imenom.

## Izvori
Shao Yong

**Shao Yong** () (1011–1077), kurtoazno ime **Yaofu** (堯夫), prozvan Shào Kāngjié (邵康節) poslije smrti, bio je kineski filozof, kozmolog, pjesnik i historičar iz doba dinastije Song, poznat po snažnom uticaju na razvoj neo-konfucijanstva. Smatra se jednim od najučenijih ličnosti Kine svog vremena. Napisao je uticajni kozmogonijski traktat *Huangji Jingshi* (皇極經世, *Knjiga vrhovnih načela poretka svijeta*).

## Vanjske veze
* Birdwhistell, Anne D. *Transition to Neo-Confucianism: Shao Yung on Knowledge and Symbols of Reality*. Stanford, California: Stanford University Press, 1989. .
* Liu, Weihua, "Shao Yong" . *[[Encyclopedia of China]]* (Philosophy Edition), 1st ed.
* Wyatt, Don J. *The Recluse of Loyang: Shao Yung and the Moral Evolution of Early Sung Thought*. Honolulu, Hawaii: University of Hawaii Press, 1996. .

## Vanjske veze
* The "Great Ode to Watching Weiqi"
* "Zu-yan Chen, Shao Yong's (1011-77) 'Great Chant on Observing Weiqi': An Archetype of Neo-Confucian Poetry CHINA & INNER ASIA SESSION 171"
Georgetown University Press

**Georgetown University Press** je američka univerzitetska izdavačka kuća osnovana 1964. pri Univerzitetu Georgetown. Izdaje oko četrdeset knjiga godišnje, uglavnom vezane uz tematiku kao što su bioetika, međunarodni odnosi i ljudska prava, jezik i lingvistika, politologija i nauka o upravi, religija i etika. Sjedište izdavača nalazi se u gradu Washingtonu.

## Vanjske veze
*  Službene stranice Georgetown University Pressa
SD Crvena zvezda

**Sportsko društvo Crvena zvezda** iz Beograda osnovano je 4. marta 1945. kao omladinski fiskulturni klub. Pokrenula ga je, na poziv gradskog odbora USAOS (Ujedinjeni savez antifašističke omladine Srbije), grupa sportskih radnika iz Beograda: Zoran Žujović, Slobodan Ćosić, Ljubiša Sekulić, Dušan Bogdanović. Među osnivačima su takođe bili: Svetozar Gligorić, N. Popović, M. Petrović, M. Ćirić. Od prvobitnog fiskulturnog kluba sa brojnim sekcijama, Crvena zvezda je prerasla u sportsko društvo koje obuhvata klubove u skoro svim sportskim granama. Navijači FK Crvene Zvezde nazivaju se *[[Delije sever]]*. Navijački klub osnovan 1989. godine.

U okviru sportskog društva postoje gotovo svi sportovi, ali najpoznatiji je FK Crvena zvezda.

## Spisak klubova
Ovo je spisak klubova SD Crvena zvezda sa datumom osnivanja

## Najbolji sportista i sportistkinja
Dobitnici godišnjih nagrada za najboljeg sportistu i sportistkinju SD Crvena zvezda :

## Reference

## Vanjske veze
* Zvaničan sajt SD Crvena zvezda
Otto od Donje Lotaringije

**Otto** (; cca. 970&ndash;1012) bio je vojvoda Donje Lotaringije od 993. do smrti. Bio je sin vojvode Charlesa, sina francuskog kralja Louisa IV i njegove prve supruge, kćeri Robert de Vermandoisa, grofa od Meauxa i Troyesa.

Kada mu je otac 987. otišao na zapad, kako bi pokušao oteti francusko prijestolje od Huga Capeta, mladi Otto je ostao u Donjoj Lotaringiji te služio kao regent. Godine 991. mu je otac zarobljen, a dvije godine kasnije je umro kao zarobljenik u Orléansu. Otto je tada naslijedio titulu vojvode. Smatrao se jednim od plemića najodanijih rimsko-njemačkom caru Otonu III, te je nakon careve smrti godine 1002. bio član pratnje koja je nosila njegovo tijelo iz Paternoa u Italiji u Aachen. Prema navodima teksta *Chronica* čiji je autor Sigebert de Gembloux, umro je 1006. Drugi historičari tvrde da je živio do 1012. s obzirom da se tek tada spominje kako ga je na mjestu vojvode naslijedio grof Godfrey II od Verduna.

Ime njegove supruge nije poznato niti je igdje navedeno da je imao potomke.

Iako se ponekad navodi da je Otto bio posljednji legitimni muški nasljednik Karla Velikog, to nije precizan navod. Tu je titulu mogao nositi njegov rođak Arnulf, nadbiskup Rheimsa.

## Literatura
* Settipani, Christian. *La préhistoire des Capétiens: 481-987*. 1993.
Cruden Bay

**Cruden Bay** je malo selo u Škotskoj, smještenoj na sjevernoj obali Zaljeva Bay of Cruden u Aberdeenshireu, 42 km sjeverno od Aberdeena.

Nalazi se nedaleko od zamka Slains, a poznato je i mjesto na kome su, prema predaji, godine 1012. Škoti pod kraljem Malcolmom II porazili Dance. Prema tradiciji, ime je došlo od gelskog izraz *Croch Dain* (PokoljDanaca).

Danas Cruden Bay predstavlja odmaralište koje uz hotele posjeduje i igralište za golf. Poznato je po dugoj i netaknutoj plaži, poznatoj po tome što je godine 1914. sa nje norveški avijatičar Tryggve Gran započeo prvi samostalni let preko Sjevernog mora.

## Izvori

## Vanjske veze
* Official Tourist Web Site 
* Cruden Bay Community web site 
* Cruden Bay Tramway page at the LNER Encyclopedia
* Peterhead Area Business Directory
Alba

Riječ **Alba** može značiti:

## Osobe
* Jessica Alba,američka glumica

## Mjesta
* Škotska na škotskom gaelskom jeziku, u historijskim izvorima ponekad navođena kao Kraljevina Alba
* Alba (županija), rumunjska županija
* alba (poezija), poetski žanr
* alba (odjeća)
* Alba (zec), genetski modificirani sviejtleći zec
* operacija Alba, talijanska operacija iskrcavanja u luci Drač, u Albaniji 1997.
* Alba (sat)
* Alba (automobil iz 1907.), austrijski automobil
* Alba (automobil iz 1913.), francuski automobil

Italija:
* Alba (Pijemont, Italija), Pijemont, Italija

SAD:
* Alba, Michigan
* Alba, Missouri
* Alba, Pennsylvania
* Alba, Teksas
* Alba Township, Illinois
* Alba Township, Minnesota

## Vanjske veze
Alba (Škotska)

**Alba** je škotski gelski naziv za Škotsku. Srodan je izrazu *Albain* na irskom i *Nalbin* na manskom, dva srodna galeska otočka keltska jezika, kao i sličnim riječima u britskim insularnim keltskim jezicima - kornvolskom (*Alban*) i velškom (*Yr Alban*) na kome također označavaju Škotsku.

## Etimologija
Izraz se prvi put pojavljuje u antičkim tekstovima kao Ἀλβίων ili Ἀλουΐων (u Ptolemejevim' spisima), a kasnije kao *[[Albion]]* u latinskim dokumentima. Kroz historiju se taj izraz koristio za Britaniju kao cjelinu i potiče od indoevropskog korijena za izraz "bijelo". Kasnije su ga gaelski govornici počeli koristiti u obliku *Alba* (dativ *Albainn*, genitiv *Albann*, danas zastarijeli) kojim se prvo označavalo drevno kraljevstvo Pikta, a što obično datira od vremena škotskog kralja Causantína mac Áede (Constantine II, 943-952). Oblasti Breadalbane (*Bràghad Albainn*, gornji dio "Albe") također svoje ime vuče iz tog značenja.

Kako je vrijeme prolazilo, tako je kraljevstvo počelo sadržavati i južne teritorije. Postalo je relatinizirano u visokom srednjem vijeku kao "Albanija" () (nije jasno da li dijeli etimologiju sa modernom Albanijom). Tu su riječ najčešće koristili keltsko-latinski pisci od kojih je najpoznatiji Geoffrey od Monmoutha. Preko nje je ušla u srednjoengleski jezik kao Albany, iako se rijetko koristila za Kraljevinu Škotsku, nego za dio Škotske, odnosno leno poznato kao Vojvodstvo Albany. Odatle potiče ime Albanyja, glavnog grada američke države New York.

## Povezano
* Kraljevina Alba

## Reference
Bitka kod Clontarfa

**Bitka kod Clontarfa** (; ) se zbila 23. aprila 1014. u Irskoj između snaga irskog velikog kralja Briana Borua i pobunjenika pod leinsterskim kraljem Maelom Mordom mac Murchadom koje su podržavali vikinški najamnici iz Dublina i Orkneyskih otoka na čelu sa njegovim rođakom Sigtryggom. Bila je izuzetno krvava i završila gotovo potpunim uništenjem pobunjeničke vojske, ali i smrću Briana Borua na čiji je šator nabasala grupica Nordijaca bježeći sa bojišta. Tradicionalno se tumači kao jedan od najvažnijih događaja u historiji Irske, s obzirom da je njegova smrt okončala pokušaje da se Irska čvršće ujedini pod jednim vladarom te je umjesto toga ponovno podijeljena na niz manjih suprotstavljenih državica.
Antipapa Grgur VI

:*Ovo je članak o antipapi Grguru VI. Za članak o papi Grguru VI ili Ivanu Gracijanu, također ponekad navođenom kao antipap, v. [[Papa Grgur VI]].*

**Protupapa Grgur VI.** () je bio kratkotrajni katolički protupapa 1012. godine. Njegovo porijeklo niti godine rođenja nisu poznate; pretpostavlja se da je bio blizak rimskom aristokratskom klanu Crescenzi koji je dominirao papinstvom u prethodnim decenijama. U svakom slučaju, prvi put se spominje nakon smrti pape Sergija IV u maju 1012. kada se proglasio papom, iako je većinu glasova, odnosno pobjedu na izboru odnio kandidat kasnije poznat kao Benedikt VIII. Dio historičara smatra da je Grgur bio legitimni papa, ali da su ga potom na silu svrgnule i iz Rima protjerale Benediktove pristaše.

Grgur je nakon toga otišao u Njemačku tražiti pomoć od cara Heinricha II koji ga je primio u audijenciju 25. decembra iste godine. Obećao mu je da će razmotriti njegov zahtjev, odnosno je li njegovo papinstvo u skladu sa kanonskim pravom, istovremeno mu zabranivši da nosi papinsku odjeću. Grgur je njemački dvor napustio nekoliko tjedana kasnije, doznavši kako je Heinrich otpočeo tajne pregovore s Benediktom. Nakon toga se posljednji put u historijskim spisima spominje 1018.

## Vanjske veze
* 
* Biografija Grgura u Catholic Encyclopedia
Ibn al-Faradi

**Abu l-Walid 'Abdallah ibn ul-Faradi**, poznatiji kao **Ibn al-Faradi** (Kordoba, 23. decembar 962 - cca. 1012) bio je muslimansko-španski historičar. 

Rodio se u porodici muladija (islamiziranih domorodaca Iberije). Studirao je muslimansko pravo prije nego što je 992. otišao na hadž u Meku. Pri povratku je prošao kroz Egipat i Kairuan gdje se neko vrijeme zadržao radi studija. S vremenom je stekao veliki ugled te je 1009. imenovan za kadiju u Valenciji. Osim ugleda je stekao i značajnu kolekciju knjiga. Bavio se pisanjem, a najpoznatija su mu djela *Historija mudraca al-Andalusa* i *Historija pjesnika al-Andalusa*.

Kada su godine 1012. godine, za vrijeme građanskog rata u Kordopskom Kalifatu, Kordobu zauzele berberske trupe kalifa Sulejmana ibn al-Hakama. Tada je došlo do pokolja u kome je poginuo i Ibn al-Faradi.
1012.

__NOTOC__
Godina **1012.** (**[[rimske brojke|MXII]]**) bila je prijestupna godina koja počinje u utorak u julijanskom kalendaru.

## Događaji
* U Irskoj Mael Morda započinje ustanak protiv kralja Briana Borua koji će na kraju završiti 1014. s bitkom kod Clontarfa.
* 19. 4. &ndash; Nadbiskup Alphege od Canterburyja pogubljen od Danaca koji su ga bili zarobili.
* 18. 5. &ndash; Benedikt VIII nasljeđuje Sergija IV kao 143. papa. 
* Kralj Aethelred od Engleske plaća danak vikinškim pljačkašima (Danegeld).
* Grgur VI postaje antipapa.
* Fatimidski kalif al-Hakim naređuje da se unište sva jevrejski hramovi i kršćanske crkve.
* Kralj Máel Coluim mac Cináeda od Albe prema nepouzdanih navodima tuče dansku vojsku koja se iskrcala u Cruden Bayu današnjoj škotskoj oblasti Buchan.
* Oldrich nasljeđuje Jaromira kao knez Češke.
* Sulejman II se vraća na mjesto omejadskog kalifa Kordobe, naslijedivši Hišama II (ili 1013).

## Rođenja

* Marpa Lotsawa, tibetanski prevodilac svetih spisa (u. 1097)
* Cai Xiang kineski kaligraf (u. 1067)
* Papa Benedikt IX (približni datum)

## Smrti

* 19. 4. &ndash; Alphege, nadbiskup Canterburyja (r. 954)
* 12. 5. &ndash; Papa Sergije IV
* Otto, vojvoda Donje Lotaringije
* Ibn Faradi, španski muslimanski historičar (r. 962)

## Reference
Reproduktivni umjetnik (muzika)

**Reproduktivni [[umetnik (muzika)|umetnik]]** () je vrlo talentovan, muzikalan, stručan i obučen muzičar (solista-instrumentalista, pevač, dirigent) koji javno *izvodi*, ''interpretira'' (reprodukuje) napisano muzičko delo u koncertnim ili operskim dvoranama, pozorištima, domovima kulture i putem medija.

Pored ličnih shvatanja kompozicije koju svira i ličnog doživljaja, on u svojoj interpretaciji mora da ispoštuje stilske karakteristike dela, kompozitorove zamisli i zahteve koji pišu u notnom tekstu: tempo, agogika, dinamika, artikulacija, fraziranje, oznake za interpretaciju, metronomske oznake itd. Reproduktivni umetnik to sve uspeva jer dobro poznaje teoriju muzike, harmoniju, muzičke oblike i muzičke stilove.

* Reproduktivni umetnici su malobrojni i često vrlo angažovani zahvaljujući svom umeću.
* Umetnici instrumentalisti nazivaju se prema instrumentima koje sviraju: umetnik koji svira violinu, zove se *violinista*, umetnik koji svira violončelo, zove se *violončelista*, umetnik koji svira klarinet, zove se *[[klarinetista]]*, ako svira klavir, *pijanista itd*.).
* Umetnici pevači dobijaju naziv prema polu i rasponu glasa. Za ženske osobe to su sopran, meco-sopran i alt, a za muške kontratenor, tenor, bariton i bas.
* Reproduktivni umetnik može da svira *sam*, onda je solista ili uz pratnju nekog muzičkog instrumenta ili orkestra ili peva sam, ispred hora ili uz pratnju nekog muzičkog instrumenta ili orkestra, može da svira *sa nekim* (recimo u duetu, triju, kvartetu).

## Školska sprema

Reproduktivni umetnik je završio osnovnu muzičku školu u kojoj je morao da izabere odsek (instrument) koji će učiti: klavirski, gudački (violina, viola, violončelo, kontrabas), duvački (flauta, klarinet, oboa, truba, trombon, horna, fagot), odsek za harmoniku, harfu, gitaru, udaraljke, džez muziku, ranu muziku, pevanje (solo).

Dalje muzičko obrazovanje za zvanje **muzički izvođač** stiče se u srednjoj muzičkoj školi, a potom na muzičkoj akademiji - fakultetu.

Reproduktivni umetnik može biti stalno zaposlen ili slobodni umetnik. Mnogi reproduktivni umetnici rade i kao predavači u muzičkim školama, fakultetima (muzičkim akademijama).

## Neke osobine reproduktivnog umetnika
* visok profesionalni nivo i velika potreba da sebe (svoje misli i osećanja) izrazi,
* kvalitet (vlada zanatom: vrhunska tehnika, lep ton i čista intonacija; izrazita muzikalnost),
* originalnost ideja (one su jednostavne, logične, prirodne, nadahnute, bogate; ima svoj "lični pečat" koji je vrlo prepoznatljiv).

## Povezano
* Reproduktivna umetnost

## Reference
Reproduktivna umetnost

**Reproduktivna umetnost** (lat. reproductivus, *ponovo stvarati*) je svaka ona umetnost (veština) koja se bavi reprodukcijom ili izvođenjem dela koja već postoje.

Tu spadaju:
# Gluma
# Muzika (pevač, instrumentalista, dirigent)
# Balet
# Film
# Grafik
# Fotografija

## Izvori

* Reproduktivni umetnik
* Veštačka nestašica i umetnost 
* Mihailo Živanović, ''klarinetista - reproduktivni umetnik''
* Valter Benjamin, ''O fotografiji i umetnosti''
Antipapa Dioskur

**Dioskur** ili **Dioskor** () je bio kratkotrajni katolički protupapa 530. godine. Prije toga je bio poznat kao đakon aleksandrijske crkve odakle je 506. došao u Rim, nakon što je prognan od tamošnjih monofizita. Postao je tamošnji đakon, a s vremenom je blizak ostrogotskom kralju Teodoriku Velikom te jedna od najuticajnih ličnosti rimske crkve. Kasnije je pod papom Hormizdom postao *[[apocrisiarius]]*, odnosno papski legat na istočnorimskom dvoru u Carigradu gdje je imao značajnu ulogu u okončanju Akakijeve šizme. Dio historičara drži da je nakon toga postao vođa ili jedan od vođa pro-bizantske stranke u Rimu.

Godine 530. je papa Feliks IV, nastojeći izbjeći nerede koji su označili njegov dolazak na mjesto pape,odlučio kao svog nasljednika odrediti Bonifacija, koji se smatrao vođom pro-gotske stranke, pa mu je čak na samrtnoj postelji udijelio *[[pallium]]*. Većina naroda i svećenika je, međutim, to odbila te je nakon Feliksove smrti 22. septembra 530. za papu u Lateranskoj palači izabran Dioskur. Bonifacijeve pristaše su se, pak, okupile u Bazilici Juliji gdje su Bonifacija proglasili za papu. Dvovlašće u Rimu, koje je steklo međunarodnu dimenziju s obzirom da je Dioskura priznao Bizant, završeno je tri tjedna kasnije kada je Dioskur umro. Bonifacije je tako postao papa, a Dioskur je službeno proglašen antipapom.
Antipapa Teodor

**Teodor**, ponekad navođen i kao ***Teodor II***, bio je kratoktrajni katolički protupapa 687. godine. Prije nego što je postao protupapa, služio je kao nadsvećenik u Rimu. Nakon što je 21. septembra 687. umro papa Konona, u Rimu su se stvorile dvije frakcije, od kojih je svaka istakla svog kandidata. Jedan je bio Teodor, a drugi je bio Paskal. Nijedna od njih nije uspjela odnijeti prevagu, čak ni kada su sljedbenici oba kandidata došla u Lateransku palaču; svaka od frakcija je uspjela održati svoj dio zdanja. Većina svećenika, garnizon i građani koji se našao izvan zgrade je nakon toga kao novog papu izabrao svećenika crkve Svete Suzane koji je postao papa Sergije I. Čuvši za to, Teodor je smjesta odustao od papinstva i priznao Sergija za papu. Paskal je bio nešto uporniji, te je nekoliko mjeseci kasnije bez uspjeha diskretno molio ravenskog egzarha Jovana II Platina da ga dovede na vlast.
Antipapa Ivan VIII

**Ivan VIII.** je bio kratkotrajni katolički protupapa 844. godine. Prije toga je bio rimski arhiđakon, a nakon smrti pape Grgura IV se Rim podijelio između dvoje kandidata. Na Ivanovu stranu je stao rimski puk, dok su plemstvo i aristokracija stali na stranu Sergija. Spor je riješen oružanim sukobom u kome su plemići nadvladali, a Sergije postao legitimni papa. Nakon toga se Sergije založio da se njegovom suparniku poštedi život.
Lista najdužih rijeka na svijetu

**Lista najdužih rijeka na svijetu** je relativno problematična stvar jer se *brojni [[Geografija|geografi]]* i danas spore o izvorima pojedinih rijeka pa se i danas ne zna (odnosno ne može se dogovoriti) dali je dulji Nil ili Amazona, ista je stvar i sa brojnim drugim rijekama.

## Lista rijeka dužih od 1000 km
Ovo nije potpuna lista, tako da ostaje da se popuni.

## Reference

## Vanjske veze
* ''Principal Rivers of the World''
Marpa

**Marpa [[Lotsawa]]** (1012–1097), ponekad navođen i kao **Lhodak Marpa Choski Lodos** ili, češće, kao **Marpa Prevodilac**, bio je tibetanski budistički učitelj kome se pripisuje uvođenje Vajrayana učenja iz Indije, uključujući učenja Mahamudre. 

Rodio se kao **Marpa Chökyi Lodrö** u Lhodrak Chukhyer, u južnom dijelu Tibeta. Bio je sin imućnih roditelja, a kao dijete je bio nemiran i neposlušan, ali pokazao veliki talent. Kasnije je naučio sanskrit, a poslije smrti svu imovinu iskoristio kako bi financirao putovanja u Nepal i Indiju gdje se obrazovao kod tamošnjih budističkih gurua. Od svih njih je najveći uticaj imao Naropa, čiji je neslužbeni nasljednik postao. Nakon što mu je umro sin Darma Dode, njegov formalni nasljednik je postao Milarepa.

Marpa je, po predaji, osnovao manastir Stongdey u Zanskaru 1052.

## Vanjske veze
* Biography at kagyu office.org 
* Marpa - His Life, Teachings and Images  The most extensive biography of Marpa available online.
Lena

**Lena** (ruski: *Лена* je rijeka u Rusiji, deseta po veličini rijeka na svijetu duga 4 400&nbsp;km.
## Geografija
*Lena* izvire na jugoistoku Sibira, na Centralnosibirskoj visoravni, na nadmorskoj visini od 1 640 metara u Bajkalskim planinama, 7&nbsp;km od Bajkalskog jezera. Nakon tog teče u smjeru sjeverozapada, da se sa velikom deltom (oko 30 000 km²) ulije u Laptevsko more.

*Lena* ima porječje veliko oko 2 490 000 km², koje zauzima veliki dio istočnog Sibira. 
## Povezano
* Lista najdužih rijeka na svijetu
## Reference

## Vanjske veze
* ''Lena River'' na portalu Encyclopædia Britannica
Cai Xiang

**Cai Xiang** () (1012–1067) bio je kineski kaligraf, učenjak, državni službenik, inženjer i pjesnik. Cai Xiang je uživao reputaciju najvećeg kaligrafa dinastije Song.

## Reference
Prvi glas Srbije

***Prvi glas Srbije*** je srpski televizijski talent show koji se od oktobra 2011. emitira na programu Prve srpske televizije. Žiri čine Vlado Georgiev, Aleksandra Radović i Saša Milošević, a voditelji su Andrija Milošević i Marija Kilibarda.

Dosada su emitirane dve sezone. U prvoj je pobedio Davor Jovanović, a u drugoj Mirna Radulović.

## Prva sezona
Prva sezona istoimenog šoua počela je 10. septembra 2011. premijernim prikazivanjem prve epizode. U žiriju su u prvoj sezoni bili već pomenuti Vlado Georgiev i Saša Milošević Mare dok je ženski član žirija bila Lena Kovačević.
### Audicije
Audicije su bile održane u Nišu, Novom Sadu i Beogradu. Broj prijavljenih kandidata bio je preko 5000.
### Radionice i dueli
Na radionicama, svaki mentor (član žirija) je imao određen broj svojih učenika. Na kraju se taj broj učenika, kroz razna eliminisanja sveo na 6 takmičara od kojih su napravljena 3 para takmičara koji će se boriti u duelu.

U duelima su se takmičari borili jedan protiv drugog kroz jednu pesmu. Na kraju izvođenja pesme njihov mentor (član žirija) je odlučio koji takmičar odlazi, a koji prolazi u finale.

### Finalne večeri
Pošto je u prvo finalno veče ušlo 10, umesto planiranih 9 kandidata, takmičenje su napustila 2 kandidata koja dele 9. mesto.

Svi plasmani kandidata su navedeni u tabeli.

## Druga sezona
Druga sezona počela je 9. septembra 2012. Žiri u drugoj sezoni čine Vlado Georgiev, Saša Milošević Mare i Aleksandra Radović.
### Audicije
Audicije su bile održane u Beogradu. Broj prijavljenih kandidata bio je veći od 5000.
### Radionice i dueli
Krajnji broj učesnika u radionicama bio je 24, svaki mentor je imao po 8 učenika.

Vikend dueli su prošli kao u prvoj sezoni, ali je bilo 12 duela.

### Finalne večeri
#### Pravila takmičenja
Ista kao u prvoj sezoni.
#### Teme finalnih večeri
Svako finalno veče ima svoju temu, tj. pesme se izvode na neku zajedničku temu.

#### Plasmani kandidata
Svi plasmani kandidata su navedeni u tabeli.

## Vanjske veze
* http://prviglassrbije.com/finalisti/ 
* http://prviglassrbije.com/ 
* http://prviglassrbije.com/ziri/ 
* http://www.prva.rs/sr/program/series/13/Prvi+glas+Srbije+2.sezona.html 
* http://www.prva.rs/sr/program/series/7/Prvi+glas+Srbije+1.sezona.html
Antipapa Filip

**Filip**  je bio kratkotrajni katolički protupapa 768. godine, poznat po tome što je njegov sporni "pontifikat" trajao samo jedan dan. Prije toga je bio redovnik u samostanu sv. Vida na Eskvilinu. Do njegovog dolaska na mjesto (anti)pape je došlo zahvaljujući kaosu u koji je Rim bačen nakon smrti pape Pavla I, odnosno puča kojim je 767. na vlast došao antipapa Konstantin II. Konstantin se za podršku obratio franačkom kralju Pipinom Malom, dok je rimski *[[primicerius]]* Kristofor zajedno sa svojim bratom Sergijem podržavao Langobarde. Langobardski kralj Deziderije je na Rim poslao vojsku koja je Konstantina zbacila i ubila, te poslao langobardskog svećenika Waldiperta da nadgleda izbor novog pape. Waldipert je nakon toga 31. jula 768. ušao u samostan i tamo odabrao Filipa kao novog papu. Kristofor, međutim, nije bio obaviješten o izboru, i bio je razbješnjen time što se, po njegovom mišljenju, prekršilo kanonsko pravo. Pod njegovim pritiskom je Filip odustao od papinstva i isti se dan vratio u samostan; Kristofor je nakon toga nadgledao izbor novog pape koji će biti poznat kao Stjepan III.
Ob

**Ob** () je rijeka u Rusiji duga 3 650&nbsp;km, ali ako mu se pribroji Irtiš tad je dug 5 410, i sedma je po veličini rijeka na svijetu.
## Geografija
*Ob* je rijeka u centru Rusije, jedna od najvećih rijeka Azije, koja dijagonalno teče kroz Sibir u pravcu sjeverozapada od svog izvora u Altajskim planinama, do svog ušća u Karskom moru u Arktičkom oceanu. 
*Ob* je transportna žila kucavica arterija srca Rusije, koje u tom dijelu strašno varira krajolikom i brojem stanovnika. Donji tok *Oba* je jalovi kraj, smrznute tundre, ali je kraj u gornjem toku regija od izuzetnog ekonomskog značaja i velikog potencijala za daljnji razvoj.

Ob se formira 26&nbsp;km jugozapadno od grada Bijska u Altajskom kraju gdje se spajaju rijeke Bija i Katun. Obje rijeke izviru u Altajskim planinama, Bija iz Jezera Teleckoje, dok Katun iz ledenjaka na južnim obroncima planine Beluha.
 
*Ob* ima porječje veliko oko 2 975 000 km², a to je oko polovice sliva koji se ulijeva u Karsko more, tako da je to šesto po veličini porječje na svijetu.

Zapadnosibirska nizina pokriva oko 85 % *[[Porječje (razvrstavanje)|Porječja]] Oba*, ostatak porječja obuhvaća terasaste ravnice Turgaja u Kazahstanu i niske brežuljke sjevernog Kazahstana koji su dio Kuznjeckog Altaja, Salairski hrbat i jugoistočne obronke Altajskih planina.

U porječju Oba ima više od 1 900 rijeka, ukupne dužine od oko 180 000&nbsp;km. Sam Irtiš najveća lijeva pritoka, koji je dug 4 250&nbsp;km, ima porječje od 1 593 000 km², a to je veći prostor od porječja gornjeg i srednjeg Oba, tako da čak 70 % porječja Oba odpada na njegove lijeve pritoke.
## Povezano
* Irtiš
* Lista najdužih rijeka na svijetu
## Reference

## Vanjske veze
* ''Ob River'' na portalu Encyclopædia Britannica
Missouri (rijeka)

**Missouri** (engleski: *Missouri River*) je rijeka u Sjedinjenim Američkim Državama, najduža pritoka Mississippija i druga po veličini rijeka Sjeverne Amerike.
## Geografija
*Missouri* se formira na spoju rijeka Jefferson, Madison i Gallatin u Stjenovitim planinama na jugozapadu Montane, na nadmorskoj visini od 1 200 m. Sam Missouri ima dužinu od 3 726&nbsp;km, ali ako mu se pribroji Rijeka Red Rock (gornji tok rijeke Jefferson) tad ima 4 090&nbsp;km.

*Missouri* ima porječje veliko oko 1 371 100 km², u Velikoj nizini, koje se proteže do juga Kanade.
## Povezano
* Mississippi
* Lista najdužih rijeka na svijetu
## Reference

## Vanjske veze
* ''Missouri River,'' na portalu Encyclopædia Britannica
Mekong

**Mekong** je najveća rijeka u Jugoistočnoj Aziji, 7. po veličini rijeka u Aziji i 12. na svijetu.

## Geografija
Mekong izvire u Kini na Tibetanskom platou (Planina Guozongmucha), zatim teče u pravcu juga kroz Mianmar (Burma), Laos, Tajland, Kambodžu i Vijetnam, gdje se nakon 4350&nbsp;km ulijeva velikom deltom u Južno kinesko more pored grada Ho Chi Minha.

Mekong ima porječje veliko oko 810.000 km², od Tibeta do Južno kineskog mora.

## Reference

## Vanjske veze

* ''Mekong River'' na portalu Encyclopædia Britannica
1013.

__NOTOC__
Godina **1013.** (**[[rimske brojke|MXIII]]**) bila je redovna godina koja počinje u četvrtak u julijanskom kalendaru.

## Događaji
* U Kini pod paskom dinastije Song dovršena *[[Prva kornjača Biroa zapisa]]*, enciklopedija (koja se počela sastavljati od 1005) sa 1000 tomova i 9,4 miliona kineskih slova, jedna od ''Četiri velike knjige Songa'.
* Iz Kordopskog Kalifata se počinju protjerivati Jevreji.
* Lyfing imenovan za nadbiskupa Canterburyja.
* Prema današnjim procjemama Kaifeng, prijestolnica Kineskog Carstva, postaje najveći grad na svijetu, preuzevši primat od Córdobe u Al-Andalusu.
* Poljaci se povlače iz Pomeranije (približni datum).
** 24. 5. - Kralj Boleslav I Hrabri sklopio treći mir sa nemačkim carem, u Merseburgu, po kojem dobija Lužicu. 
* Grad Beauvais od sjedište grofovije postaje sjedište biskupije (približni datum).
* decembar &ndash; 
** Danski kralj Sweyn I vodi invaziju Engleske nakon koje kralj Ethelred bježi u Normandiju, a Sweyn preuzima englesko prijestolje.
** Njemački kralj Heinrich II Sveti kreće na pohod u Italiju kako bi tamo uspostavio svoj autoritet. 
* 1009-1013 - Dalmatinac Wadha El-Ameri bio glavni vojskovođa islamske Španjolske.

### U toku/tijeku
* Kasno doba Samuilovog carstva (976-1018).

## Rođenja

* Sancha od Leóna, supruga kralja Ferdinanda I od Leona
* Rabin Isaac Alfasi rifski (marokanski) talmudist i posek (u. 1103)

## Smrti

* Abu al-Qasim al-Zahrawi, arapski medicinski učenjak
* Antipapa Ivan XVI (ili 1001)
* Hisham II, kordovski kalif

## Reference
Beauvais

49°25′49″N 2°05′43″E

**Bove** () je naseljeno mesto u Francuskoj u regionu Pikardija, u departmanu Oaza. Nalazi se oko 79&nbsp;km od središta Pariza.

Po podacima iz 1990. godine broj stanovnika u mestu je bio 54.190, a gustina naseljenosti je iznosila 1,624 stanovnika/km².

Nastao je od drevnog galskog naselja koje su Rimljani zvali *Caesaromagus* i predstavljalo sjedište plemena Bellovaci. Po njima je dobio latinsko ime *Bellovacum* od koga potječe suvremeni naziv. U srednjem vijeku je bio središte grofova, a potom biskupa. Teško je stradao u oba svjetska rata.

## Demografija

## Reference

## Literatura

* 
* 
* 
* 
* 
* 

## Vanjske veze

* Izvor podataka: Insee
Prva kornjača Biroa zapisa

***Prva kornjača Biroa zapisa*** () je kineska enciklopedija, odnosno najveća enciklopedija sastavljena u doba dinastije Song. Predstavlja posljednju od *[[Četiri velike knjige Songa]]*, od koje su prethodne tri izdane u 10. vijeku.

Njen originalni naziv je bio *Kazivanje o monarsima i službenicima u prethodnim dinastijama* ali je kasnije preimenovana u *Yuangui*, što je značilo kornjačin oklop za proricanje, i *Cefu*, carsko skladište literature. Rad na knjizi je otpočeo 1005. a završio 1013. pod Wang Qinruom i brojnim drugim učenjacima. Bila je, slično kao i prethodne tri knjige, podijeljena na 1000 tomova, ali je sadržajem bila dva puta veća od Carskih zapisa Taiping ere te je bila druga po rangu u zbirci Siku Quanshu. U njoj je bilo 9,4 miliona riječi (ili kineskih slova), a sadržavala je brojne političke eseje, autobiografije vladara i njihovih podanika, memorandume i dekrete.

## Literatura
* Hu, Wenjie, "Cefu Yuangui" ("Prime Tortoise of the Record Bureau").  *[[Encyclopedia of China]]*, 1st ed.
* Kurz, Johannes. "The Compilation and Publication of the Taiping yulan and the Cefu yuangui", in Florence Bretelle-Establet and Karine Chemla (eds.), Qu'est-ce qu'écrire une encyclopédie en Chine?. Extreme Orient-Extreme Occident Hors série (2007), 39-76.

## Vanjske veze
* Cefu yuangui "The Prime Tortoise of the Record Bureau" – Chinaknowledge.de.
Isaak Alfasi

:*Za ostale ličnosti po imenu Al-Fasi v. [[Al-Fasi|Al-Fasi (razvrstavanje)]]*

**Isaac ben Jacob Alfasi ha-Cohen** (1013 - 1103) (hebrejski: ר' יצחק אלפסי) - također poznat i kao **Alfasi** ili po svom hebrejskom akronim **Rif** (**R**abbi **I**saac al-**F**asi), bio je talmudist i posek (jevrejski autoritet pravni autoritet u pitanjima halahe). Najpoznatiji je po svojim traktima na temu *halahe*, zakoniku ***Sefer Ha-halachot***, prvom važnom djelu ''halahističke'' književnosti. Rođen je u alžirskom gradu Al Qal'a of Beni Hammad, ali je najveći dio života proveo u marokanskom gradu Fes, pa je zbog toga poznat kao "Alfasi" ("iz Fesa" na arapskom).

## Izvori


## Vanjske veze
* The Rif , tzemachdovid.org
* Alfasi, jewishvirtuallibrary.org
* Alfasi jewishgates.com; via archive.org
* Alfasi, jewishencyclopedia.com
Sancha od Leona

**Sanča Leonska** (1013. - 27. studenog 1067.) bila je kraljica Kastilje i Leona.

Njezini su roditelji bili Elvira Mendes i Alfonso V od Leona. 

Bila je supruga Ferdinanda I. Leonskog i Kastiljskog, s kojim je imala petero djece:
* Urraca od Zamore
* Sancho II od Kastilje
* Elvira od Tora
* Alfonso VI od Kastilje
* García II. Galicijski 

Bila je baka Urake Leonske i Kastiljske.
## Izvori
Ferdinand I od Leona i Kastilje

**Ferdinand I. Leonski i Kastiljski** (o. 1015. - 24. lipnja? 1065.), zvan **Veliki**, bio je grof Kastilje i kralj Leona. Prema tradiciji, on je bio prvi čovjek koji je imao naslov "car Španjolske".

Njegovo ime na španjolskom glasi *Fernando*.
## Biografija
Ne zna se kad je točno Ferdinand rođen, ali se smatra da je to bilo negdje oko 1015. godine. Njegovi su roditelji bili Sančo III. Navarski i Major Kastiljska, čiji je otac bio grof Sančo García Kastiljski.

Ferdinandov ujak García Sánchez bio je grof Kastilje. Nakon njegove smrti, to je mjesto pripalo Ferdinandu, koji je oženio Sanču Leonsku. Ona se trebala udati za njegovog ujaka, ali se to nije dogodilo.

15. rujna 1054. Ferdinand je pobijedio svojeg starijeg brata Garcíju Sáncheza III. Navarskog.

Nakon toga je uslijedio niz uspješnih pohoda. 

Umro je 1065. godine. Postoje različiti podaci o tome na koji je datum umro, ali je moguće da se to zbilo 24. lipnja.

Njegovo je kraljevstvo podijeljeno među njegovim sinovima.

Njegova su djeca bili Uraka od Zamore, Sančo II. Leonski i Kastiljski, Elvira od Tora, Alfons VI. Hrabri i García II. Galicijski.
51. vojvođanska divizija NOVJ

**Pedesetprva vojvođanska divizija** NOVJ je formirana 31. oktobra 1944. godine u Novom Sadu od Sedme, Osme i Dvanaeste vojvođanske brigade. U njenom sastavu bile su još i Četrnaesta vojvođanska (slovačka) brigada, od 11. novembra i Artiljerijska brigada, 12. novembra 1944. godine. U početku je imala oko 5.000 boraca.

## Borbeni put 51. divizije

Odmah posle formiranja, sadejstvovala je jedinicama Crvene armije, u forsiranju Dunava u rejonu Batine i kod Apatina, koje je branila ojačana nemačka 35. SS divizija. U teškim borbama za mostobrane Batine i kod Apatina, od 11. do 23. novembra 1944. godine divizija je po vrlo teškom terenu izloženom vatri nemačke artiljerije i mitraljeza, uspešno sadejstvovala jedinicama Crvene armije i znatno doprinela razbijanju Nemaca na mostobranima. U ovim borbama pretrpela je gubitke od 271 poginulog i 850 ranjenih.

Potom je učestvovala u oslobođenju Baranje i izbila na jugoslovensko-mađarsku granicu. Za pokazanu hrabrost boraca i rukovodilaca, i upornost u oslobođenju Batine pohvaljena je od strane Vrhovnog štaba NOV i POJ, 1. decembra 1944. godine.

Od 1. januara 1945. godine divizija je bila u sastavu novoformirane Treće armije JA. Njene jedinice su kod Barča 18/19. januara prešle na desnu obalu reke Drave i nadirale do Podravske Slatine, gde su u sadejstvu sa Šesnaestom vojvođanskom divizijom vodile teške borbe protiv nemačkih i ustaško-domobranskih snaga.

U januaru i u prvoj polovini februara 1945. godine jedinice Pedesetprve vojvođanske divizije su se u odbrani virovitičkog mostobrana, i likvidaciji nemačkog mostobrana kod Bolmana u martu. U završnim operacijama Jugoslovenske armije za konačno oslobođenje Jugoslavije, divizija se istakla u borbama za oslobođenje Osijeka, 14. aprila; Đurđevca, 2. maja; Koprivnice, 5. maja; Ptuja, 9. maja; a naročito u okruženju i uništenju nemačko-četničke grupacije kod Dravograda od 12. do 15. maja, koja je nastojala da se probije prema Celovecu.

## Literatura

* Sreta Savić: '''51. VOJVOĐANSKA DIVIZIJA''', Vojnoizdavački zavod, Beograd 1974.
* **[[Vojna enciklopedija]]** (knjiga deveta). Beograd, 1975. godina.
Abrevijatura

**Abrevijatura** (, )  potiče iz latinskog jezika (*abbreviatio*), što znači "skraćenica". Često ih nalazimo na prvim stranama enciklopedija, leksikona i rečnika pod nazivom *skraćenice* ili *najčešće skraćenice*.

## Kako nastaju abrevijature
Skraćenice najčešće nastaju **[[Abrevijacija|abrevijacijom]]** ( - "kratak") tako što se uzime:
* početno slovo neke reči: **l.** - **l**(itar), ili početna slova nekog termina: **FMU** - **F**(akultet) **M**(uzičke) **U**(metnosti).
* nekoliko početnih slova neke reči: **engl.** - **engl**(eski).
* nekoliko slova neke reči (obično suglasnici): **Bgd** - **B**(eo)**g**(ra)**d**.

## Razlog upotrebe abrevijatura
Abrevijature nam četvorostruko pomažu:
# *štede vreme* (brže se piše skraćena reč ili izraz),
# *štede prostor* (reč ili izraz je skraćen),
# *olakšavaju pisanje* (reč ili izraz sadrži samo neko/liko slovo/a),
# *vizuelno pojednostavljuju tekst* čitaocu.

## Gde se sve upotrebljavaju abravijature
Gotovo je nemoguće nabrojati sva zanimanja u kojima se koriste skraćenice:
* Abrevijature (lingvistika)
* Abrevijature (muzika)
* Abrevijature (fizika)
* Abrevijature (hemija)
* Abrevijature (biologija)
* Abrevijature (matematika)
* Abrevijature (geografija)
* Abrevijature (medicina)
* Abrevijature (računarstvo)

## Povezano
* Internet skraćenice, ''akronimi''.
Akronomi su isto abrevijature (*skraćenice*), samo što je to naziv grčkog porekla ().

## Reference
Lyfing (razvrstavanje)

**Lyfing** je ime dvojice anglosaksonskih vjerskih vođa:

* Lyfing (nadbiskup Canterburyja) (u. 1020), vezan s kraljem Ethelredom Nespremnim
* Lyfing od Winchestera (u. cca. 1046), biskup vezan s kraljem Knutom Velikim
Lyfing

**Lyfing** (? - 12. jun 1020) bio je anglosaksonski biskup Wellsa i nadbiskup Canterburyja.

Rodio se kao "Ælfstan", a poslije zaređenja uzeo crkveno ime *leof-carus* (= "dragi"). Služio je kao opat Opatije Chertsey od oko 989. Godine 998. ili 999. je postao biskup Wellsa, a godine 1013. ga je kralj Æthelred Nespremni imenovao za canterburyjskog nadbiskupa. Lyfing je nedugo potom bio zarobljen od Vikinga (Danaca), ali je relativno brzo pušten pa je imao prilike biti prisutan Witenagemotu 1014. godine. Nakon toga je otpočeo obnovu štete koju su Vikinzi za vrijeme danske invazije napravili Canterburyjskoj katedrali.

Lyfing za vrijeme Ethleredove vladavine zbog danske invazije nije mogao otići u Rim po svoj *[[pallium]]*, zbog čega je biskupe u Engleskoj umjesto njega posvećivao nadbiskup Wulfstan od Yorka. Poslije je otišao na put u Rim, te se 1018. vratio u Englesku s pismima pape Benedikta VIII. Kao nadbiskup Canterburyja je okrunio dva engleska kralja - Ethelredovog sina Edmunda Ironsidea 1016. i Knuta Velikog 1017. Historičari pretpostavljaju da je za Knuta barem jednom obavio diplomatsku misiju u Rimu.

Lyfing je umro 12. juna 1020. He was buried in Canterbury Cathedral, near the altar of St. Martin. *[[Anglosaksonska kronika]]* za njega navodi da je bio mudar, odnosno "dalekovidan čovjek".

## Vanjske veze
* Prosopography of Anglo Saxon England: Lyfing
Abrevijatura (muzika)

**[[Abrevijatura]]** (ital. *abbreviatura*) je notna skraćenica koja se upotrebljava u muzici da bi se izbeglo prepisivanje istih nota, iste grupe nota, celih taktova ili ponovno pisanje čitave deonice neke kopozicije koja treba de se ponovi.

## Koja je korist od abrevijatura
*Abrevijature*  u notnom pisanju muzičaru četvorostruko pomažu:
# *štede vreme* (ne mora dva puta isti notni tekst da se piše),
# *štede prostor* (jer se ne notira dva puta isto),
# *olakšavaju pisanje* (jer su kraće ili ne mora dva puta isti notni tekst da se piše),
# *vizuelno pojednostavljuju notni tekst* (čitaocu i izvođaču).

## Prikaz nekih abrevijatura i pomoćnih znakova
*Abrevijature* (skraćenice) sa *pomoćnim znacima* omogućavaju preglednost notnog teksta i kraće beleženje.

Neke od njih su:
#  &nbsp;&nbsp;(Repeticija)
# &nbsp; (Prima i sekonda volta)
# *[[Da capo|D.C.]] &nbsp;([[Da capo]])*
# *[[Da capo al segno|D. C. al segno]] &nbsp;([[Da capo al segno]])*
# *[[Da Capo al Fine|D. C. al fine]] &nbsp;([[Da Capo al Fine|Da capo al Fine]])*
# *[[Da capo al Coda|D. C. al Coda]] &nbsp;([[Da capo al Coda]])*
# * &nbsp;([[Segno]])*
# *[[Dal segno|D. S.]] &nbsp;([[Dal segno]])*
# *[[Dal segno al Coda|D. S. al Coda]] &nbsp;([[Dal segno al Coda]])*
# *[[Dal segno al Fine|D. S. al Fine]] &nbsp;([[Dal segno al Fine]])*
#    (Notne skraćenice)
# ***[[8va]]*** &nbsp;(Transponovanje za oktavu)
# *[[bis (muzika)|bis]]* &nbsp;(Znak za ponavljanje)
# *[[Attacca]]*
# *[[Ad libitum]]*
# **[[VI-DE]]**

## Povezano
* Abrevijatura

## Reference